 Messi: Barcelona say Argentina forward Lionel Messi go leave di club  Barcelona say Lionel Messi no go stay for di club because of ficial and structural obstacles. Messi, 34, don be free agent since 1 July wen e contract expire. Im agree new deal on reduced wages with di club two weeks later, but e bin dey dependent on Barca selling players to afford e salary. Both parties deeply regret di wishes of di player and di club go ultimately no dey fulfilled, di club tok. Barcelona say Messi bin dey ready to extend e 21-year career wit di club by signing di deal on Thursday, but blame La Liga for failing to do so. Despite say FC Barcelona and Lionel Messi bin reach agreement and di clear intention of both parties to sign new contract today, dis no fit happun because of ficial and structural obstacles Spanish La Liga regulations, di club tok. FC Barcelona wholeheartedly express dia gratitude to di player for e contribution to di aggrandisement of di club and wish am all di very best for di future for im personal and professional life. Messi na Barcelona record scorer wit 672 goals and e win 10 La Liga titles, four Champions Leagues and seven Copa del Reys, as well as six Ballon dOr wey im don win. Keeping Messi for Nou Camp bin be president Joan Laporta top priority dis summer. Di Barca future of di player wey dey widely regarded as being one of di worlds greatest of all time, however, don dey really complicated by di club ficial problems. Di presidential election earlier dis year hold for time wey be say Barca bin dey on di verge of bankruptcy. Di Argentine arguably now become di most in-demand player for world football. For long, Messi don dey linked with move to either Paris St-Germain or Manchester City, wia im go reunite wit e former Barcelona boss Pep Guardiola. America Major League Soccer, wey Messi don previously consider say im go like experience, na another option. 